Prof. MUDr. **Juraj Klačanský**, CSc. (\* 29. máj 1950, Bratislava), je slovenský lekár, otorinolaryngológ, popredný ušný chirurg.

Životopis
---------

Je synom prof. MUDr. Ivana Klačanského, CSc.  , detského otorinolaryngológa a Kataríny Klačanskej, rod. Martvoňovej  , hlásateľky, moderátorky a redaktorky strihu v Slovenskej televízii.

Vyštudoval všeobecné lekárstvo Lekársku fakultu Univerzity Komenského v roku 1974, docentúru získal v roku 1982, profesorom v odbore ORL sa stal v roku 1995 už ako 45 ročný, a teda jeden z najmladších v chirurgickom odbore na Slovensku.

V rokoch 1990-1994 bol prednostom I. ORL kliniky LF UK v Bratislave .

Následne v rokoch 1995 až 2005 prednostom ORL kliniky Lekárskej fakulty Univerzity Palackého v Olomouci, kde sa venoval hlavne stredoušnej chirurgii, inicioval výrobu stredoušných akrylátových protéz a fibrínového tkanivového lepidla, navrhol originálny typ myringoplastiky s ostrovčekovitým alebo s prstencovitým chrupkovitým transplantátom.. ORL klinika v Olomouci sa stala pod jeho vedením českým centrom pre chirurgiu stredného ucha, kde bolo vykonaných až 600 operácií ucha za rok.

Na pozvanie hlavnej vojenskej nemocnice v UAE (United Arab Emirates) viedol niekoľko rokov ORL oddelenie v Abu Dhabi v Spojených Arabských Emirátoch .. Prednášal a operoval vo viacerých krajinách (Nemecko, Taliansko, UAE, Líbya, Jemen...).

Je členom predsedníctva Slovenskej spoločnosti pre choroby hlavy a krku, čestným členom Českej spoločnosti pre otorinolaryngológiu a chirurgiu hlavy a krku, členom Slovenskej a Českej lekárskej komory. Bol zakladateľom odborného časopisu Choroby hlavy a krku (Head and Neck Diseases) .

Prof. MUDr. Juraj Klačanský je lektorom kurzov ušnej chirurgie, jeho meno nesú stredoušné protézy (Klačanského protéza ), ktoré vyrába česká firma zameraná na zdravotnú techniku a sú vystavené v IQLandii, modernom science centre v českom Liberci. Je spoluautorom viacerých kníh, napr. *Špeciálna chirurgia 4, Chirurgia krku a hlavy* (1995), a autorom vyše 120 článkov v domácich a zahraničných odborných a vedeckých časopisoch. Člen mnohých domácich a zahraničných odborných spoločností.

Bol ocenený striebornou medailou Univerzity Palackého a Striebornou medailou Slovenskej lekárskej spoločnosti.

Je ženatý, jeho manželka Renáta Klačanská je novinárka. Spolu majú dvoch synov Juraja a Martina.

Literatúra
----------

* Sičák, Marian *Jubileum prof. MUDr. J. Klačanského, CSc.*, časopis: Choroby hlavy a krku, 2000, s. 65-66 .

Referencie
----------

1. ↑   *Klinika otorinolaryngológie a chirurgie hlavy a krku LFUK a UNB* [online]. www.orl-lfuk.sk, [cit. 2019-06-01]. Dostupné online.
2. ↑   *Slovenská spoločnosť pre ORL a chirurgiu hlavy a krku* [online]. www.sso.sk, [cit. 2019-06-01]. Dostupné online. [nefunkčný odkaz]
3. 1 2   *Klačanský, Juraj* [online]. Encyclopaedia Beliana, [cit. 2019-06-01]. Dostupné online.
4. ↑  FNOL, Frontend & backend webové aplikace + Content Management System-ESMEDIA Interactive s r o ; Datové zdroje, synchronizace dat a textový obsah webu. *Klinika otorinolaryngologie a chirurgie hlavy a krku* [online]. Fakultní nemocnice Olomouc, [cit. 2019-06-01]. Dostupné online. (po česky)
5. ↑   *Odstránením mandlí sa nezmení v organizme všetko len k dobrému* [online]. Pravda.sk, 2011-04-13, [cit. 2019-06-01]. Dostupné online.
6. ↑   *Slovenská spoločnosť pre ORL a chirurgiu hlavy a krku* [online]. www.sso.sk, [cit. 2019-06-01]. Dostupné online. Archivované 2019-06-01 z originálu.
7. ↑   *Ivo Žemlička - vývoj a výroba implantátů* [online]. www.zemlickai.cz, [cit. 2019-06-01]. Dostupné online.
8. ↑   *Klačanský, Juraj, 1950-* [online]. www.medvik.cz. Dostupné online.

Externé odkazy
--------------

* Profil na Encyklopedia Beliana
* Články a publikácie, Slovenská lekárska knižnica

Autoritné údaje: * NK ČR: jn20000710191
* SNK: 155537
* VIAF: 84040043